Γουλιέλμος Α΄ του Μπελέμ

Ο Γουλιέλμος του Μπελέμ, ονομαζόμενος Γουλιέλμος ο Πρίγκιψ, γαλλ.: Guillaume Ier de Bellême seigneur de Bellême et sire d'Alençon (960/5) – 1028) από τον Οίκο του Μπελέμ, ήταν ο κύριος του Μπελέμ.

 Βιογραφία 
Ο Γουλιέλμος ήταν γιος του Υβ του Μπελέμ και της συζύγου του Γκοντεέ (Γοδεχίλδης). Ο Υβ του Μπελέμ με τη σειρά του ήταν πιθανώς γιος του Υβ του Κρέιγ magister balistarum (λατιν. αξιωματικός υπεύθυνος για τις πολιορκητικές μηχανές). 

Με τη συγκατάθεση του Ριχάρδου Α΄ δούκα της Νορμανδίας, ο Γουλιέλμος Α΄, είχε κατασκευάσει δύο κάστρα, ένα στην Αλανσόν και ένα άλλο στο Ντομφρόν, ενώ η έδρα τής κυριαρχίας του Υβ ήταν το κάστρο του Μπελέμ, κατασκευασμένο «ένα τέταρτο της λεύγας από το παλαιό μπουντρούμι του Μπελέμ» στο Μαιν.  Η πρώτη αναφορά του Γουλιέλμου Α΄ σε οποιαδήποτε καταγραφή ήταν το 1000 ως μαρεσάλη των δυνάμεων του βασιλιά, όταν συνόδευσε τον βασιλιά της Γαλλίας στην Τουλούζη, ενώ η επόμενη αναφορά είναι ότι διαδέχθηκε τον πατέρα του το 1005.  Επίσης, το 1005 ο Γουλιέλμος Α΄ μαζί με τη μητέρα του έκαναν αρκετές δωρεές σε τοπικές εκκλησίες, συμπεριλαμβανομένης της εκκλησίας του Μπες (Boece), την οποία ο πατέρας του είχε ιδρύσει στο κάστρο του στο Μπελέμ.  Αρχικά, ο Γουλιέλμος Α΄ προσπάθησε να ανακαλέσει μία δωρεά τού πατέρα του στο αβαείο Φλερύ,(Fleury) αλλά εντυπωσιάστηκε τόσο πολύ από την έκκληση του ηγουμένου Γκωζλέν, που επανέφερε τη δωρεά, και επέτρεψε επίσης στον νεαρό γιο του Μπενουά να γίνει μοναχός εκεί. 

Ο αδελφός του, Αβεσγκώ, επίσκοπος του Λε Μαν, βρισκόταν σε συνεχή πόλεμο με τον Ερβέρτο Α΄ κόμη του Μέαι.  Το 1020 ο επίσκοπος Αβεσγκώ κατέφυγε στο κάστρο τού αδελφού του στο Μπελέμ, αφού εκδιώχθηκε από την επισκοπή του από τον Ερβέρτο Α΄, για τον οποίο ο Αβεσγκώ επέβαλε απαγόρευση στον Ερβέρτο Α΄ και τα εδάφη του, και αφόρισε τον κόμη. Ο Γουλιέλμος Α΄ ένωσε τις δυνάμεις του με τον αδελφό του Αβεσγκώ επιτιθέμενος στον Ερβέρτο Α΄ στο κάστρο τού Μπαλόν (Ballon). Αρχικά, ο Γουλιέλμος Α΄ και ο Αβεσγκώ ηττήθηκαν, αλλά ο Ζιρουέ (Giroie, γνωστός και ως Ζερέ), υποτελής του Γουλιέλμου Α΄, κράτησε τη θέση του, και νίκησε ολοκληρωτικά τις δυνάμεις του Ερβέρτου Α΄. Ο Γουλιέλμος Α΄ σύστησε τον Ζιρουέ στον Ριχάρδο Γ΄ δούκα της Νορμανδίας στη Ρουέν, ο οποίος αντάμειψε τον Ζιρουέ με τα εδάφη της Εγκόν (Heugon) .

Το 1027 όταν ο Ροβέρτος Α΄ δούκας της Νορμανδίας, διαδέχθηκε τον αδελφό του Ριχάρδο Γ΄, ο Γουλιέλμος Α΄ επαναστάτησε εναντίον του. Ο Ροβέρτος Α΄ πολιόρκησε το κάστρο του στο Μπελέμ, μέχρι που ο Γουλιέλμος Α΄ παραδόθηκε, οπότε αναγκάστηκε να ζητήσει ταπεινά συγχώρεση (ξυπόλυτος, φορώντας σέλα στην πλάτη του).  Έχοντας συγχωρεθεί, το φέουδό του στο Αλανσόν αποκαταστάθηκε. Ο Γουλιέλμος Α΄ έστειλε τούς γιους του Φουλκ και Ρομπέρ να παρενοχλήσουν τους Νορμανδούς, αλλά ηττήθηκαν, και ο Φουλκ σκοτώθηκε στη μάχη στο Μπλαβόν. 

Ούτε ο Γουλιέλμος Α΄ ούτε ο πατέρας του Υβ του Μπελέμ βεβαίωσαν ποτέ κάποια από τις πράξεις τους, χρησιμοποιώντας τον τίτλο κόμης (comes), υποδεικνύοντας ότι είχαν μεν φεουδαρχική εξουσία στα εδάφη τους, αλλά δεν είχαν επίσημα διοριστεί κόμητες.

 Οικογένεια 
Ο Γουλιέλμος Α΄ νυμφεύτηκε τη Ματθίλδη του Κοντέ-συρ-Νουαρώ. Το ζεύγος είχε έξι γιους:
 Φουλκ, απεβ. ενόσω ζούσε ο πατέρας του. 
 Βαρέν, απεβ. το 1026 υπό μυστηριώδεις συνθήκες.  Νυμφεύτηκε τη Μελισσάνθη, υποκόμισσα του Σατωντάν.  Η κόρη τους Αδέλα παντρεύτηκε τον Ροτρού, κόμη της Μορτάν (του οποίου εγγονός ήταν ο Ροτρού «ο Μέγας», κόμης του Περς και του Μοργκάν).Geoffrey H. White, 'The First House of Bellême', Transactions of the Royal Historical Society, Fourth Series, Vol. 22 (1940), p. 79
 Ρομπέρ, διαδέχθηκε τον πατέρα του ως κύριος του Μπελέμ, δολοφονήθηκε στη φυλακή.Thomas Stapleton, Magni Rotuli Scaccarii Normanniae sub Regibus Angliae, Tomis I (Sumptibus Soc. Antiq. Londinensis, Londini, 1840), p. lxxii
 Ιβό, κύριος του Μπελέμ και επίσκοπος του Ση (Sées).
 Γουλιέλμος Β΄ Ταλβάς, κατείχε το φέουδο (honour) του Μπελέμ στο όνομα τού αδελφού του Ιβέ. 
 Μπενουά, μοναχός στο aββαείο Φλερ;y. 

Η χήρα του Ματθίλδη μαζί με τον γιο της Γουλιέλμο Τάλβα επιβεβαίωσαν και αύξησαν τις δωρεές του Γουλιέλμου ντε Μπελέμ στην εκκλησία του Μπελέμ.

 Παραπομπές 

Κατηγορία:Οίκος του Μπελέμ